
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«09» ліпеня 2026 г.
	№ 71
	г. Астана



Аб пераліку тавараў і (або) катэгорый тавараў, выпадкаў 
і (або) умоў, калі перавозка тавараў у адпаведнасці з мытнай працэдурай мытнага транзіту не падлягае адсочванню з прымяненнем навігацыйных пломбаў

У адпаведнасці з падпунктам 1 пункта 2 артыкула 3 Пагаднення аб прымяненні ў Еўразійскім эканамічным саюзе навігацыйных пломбаў для адсочвання перавозак ад 19 красавіка 2022 года і пунктам 159 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Зацвердзіць прыкладзены пералік тавараў і (або) катэгорый тавараў, выпадкаў і (або) умоў, калі перавозка тавараў у адпаведнасці з мытнай працэдурай мытнага транзіту не падлягае адсочванню з прымяненнем навігацыйных пломбаў.
2. Прызнаць страціўшым сілу Рашэнне Савета Еўразійскай эканамічнай камісіі ад 12 снежня 2023 г. № 147.
3. Устанавіць, што пункт 16 пераліку, зацверджанага гэтым Рашэннем, дзейнічае да 31 снежня 2027 г. уключна.
4. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання і распаўсюджваецца на праваадносіны, якія ўзніклі з 31 ліпеня 2026 г.


Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


Н. Пяткевіч
	


 С. Жумангарын
	

Д. Амангельдыеў
	 А. Авярчук




	
	ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 9 ліпеня 2026 г. № 71




ПЕРАЛІК
тавараў і (або) катэгорый тавараў, выпадкаў і (або) умоў, калі 
перавозка тавараў у адпаведнасці з мытнай працэдурай 
мытнага транзіту не падлягае адсочванню 
з прымяненнем навігацыйных пломбаў

1. Тавары, прызначаныя для гуманітарнай і тэхнічнай дапамогі, пры ўмове прадстаўлення ў мытныя органы дзяржаў – членаў Еўразійскага эканамічнага саюза (далей адпаведна  – дзяржавы-члены, Саюз), на тэрыторыях якіх ажыццяўляецца змяшчэнне такіх тавараў пад мытную працэдуру мытнага транзіту, адпаведнага пацвярджэння ўпаўнаважанага органа дзяржавы-члена, у якой знаходзіцца атрымальнік гэтых тавараў.
2. Жывыя жывёлы.
3. Інкубацыйныя яйцы.
4. Тавары, якія перамяшчаюцца на цяжкавагавых і (або) буйнагабарытных аўтамабільных транспартных сродках пры ўмове прадстаўлення перавозчыкам у мытны орган дзяржавы-члена, на тэрыторыі якой ажыццяўляецца змяшчэнне такіх тавараў пад мытную працэдуру мытнага транзіту, спецыяльнага дазволу на праезд цяжкавагавых і (або) буйнагабарытных транспартных сродкаў.
5. Міжнародныя паштовыя адпраўленні.
6. Узбраенне, ваенная тэхніка, боепрыпасы і іншыя матэрыяльныя сродкі, якія перамяшчаюцца праз мытную мяжу Саюза пры ўмове прадстаўлення ў мытны орган дзяржавы-члена, на тэрыторыі якой ажыццяўляецца змяшчэнне  такіх тавараў пад мытную працэдуру мытнага транзіту, воінскага пропуска або іншага афіцыйнага дакумента, які яго замяняе, выдадзенага ў адпаведнасці з заканадаўствам дзяржавы-члена.
7. Цягавы чыгуначны рухомы састаў, іншыя чыгуначныя транспартныя сродкі (чыгуначны рухомы састаў) у парожнім стане, якія перамяшчаюцца ў якасці тавару на сваіх восях.
8. Тавары, якія перамяшчаюцца фізічнымі асобамі ў суправаджальным багажы ў якасці тавараў для асабістага карыстання.
9. Тавары, якія перамяшчаюцца чыгуначным транспартам у вагонах-цыстэрнах, кантэйнерах-цыстэрнах налівам і насыпам, а таксама ва ўніверсальных і спецыялізаваных крытых вагонах, кантэйнерах насыпам і навалам.
10. Тавары, якія перамяшчаюцца на адкрытым чыгуначным рухомым складзе, а таксама ў адкрытых грузавых адсеках аўтамабільных транспартных сродкаў насыпам і навалам.
11. Тавары, атрымальнікамі якіх з'яўляюцца дыпламатычныя прадстаўніцтвы і консульскія ўстановы, звесткі аб якіх указаны ў транспартных (перавозачных) дакументах.
12. Тавары, якія перамяшчаюцца чыгуначным транспартам транзітам праз мытную тэрыторыю Саюза з трэціх краін у трэція краіны.
13. Органы і тканкі чалавека.
14. Тавары, прызначаныя для папярэджвання і ліквідацыі стыхійных бедстваў і іншых надзвычайных сітуацый, у тым ліку вакцыны для людзей і вакцыны, якія прымяняюцца ў ветэрынарыі, пры ўмове прадстаўлення ў мытны орган пісьмовага пацвярджэння ўпаўнаважанага ў сферы надзвычайных сітуацый і (або) аховы здароўя (або ветэрынарыі) дзяржаўнага органа дзяржавы-члена, у якую накіроўваюцца такія тавары, аб тым, што тавары, якія перамяшчаюцца, прызначаны для папярэджвання і ліквідацыі стыхійных бедстваў і іншых надзвычайных сітуацый.
15. Тавары, перавозка якіх ажыццяўляецца з адной часткі мытнай тэрыторыі Саюза на іншую яе частку праз тэрыторыі дзяржаў, якія не з’яўляюцца членамі Саюза (у выпадку калі іншае не ўстаноўлена міжнародным дагаворам дзяржавы-члена з трэцім бокам).
16. Тавары, дэкларантам і адначасова перавозчыкам якіх на ўсім шляху іх перамяшчэння (перавозкі) выступае ўпаўнаважаны эканамічны аператар, якія перавозяцца на транспартных сродках, зарэгістраваных у дзяржавах-членах.
17. Тавары, якія перавозяцца ў адным транспартным сродку, па якіх памер забеспячэння выканання абавязку па выплаце мытных пошлін, падаткаў і памер забеспячэння выканання абавязку па выплаце спецыяльных, антыдэмпінгавых, кампенсацыйных пошлін у сукупнасці не перавышае сумы, эквівалентнай 500 еўра па курсе валют, які дзейнічае на дзень рэгістрацыі транзітнай дэкларацыі.
18. Тавары, прызначаныя для арганізацыі і правядзення афіцыйных міжнародных выставак, пры ўмове прадстаўлення ў мытны орган дзяржавы-члена, у якой праводзіцца афіцыйная міжнародная выстаўка, упаўнаважаным органам (арганізацыяй) гэтай дзяржавы-члена, да кампетэнцыі якой адносяцца пытанні арганізацыі і правядзення такіх мерапрыемстваў, пісьмовага пацвярджэння аб мэтавым прызначэнні такіх тавараў з указаннем мерапрыемстваў, для арганізацыі і правядзення якіх яны прызначаны, наймення, колькасці і кошту тавараў, звестак аб асобе, якая перамяшчае тавары, звестак аб дэкларанце такіх тавараў, а таксама звестак, неабходных для ідэнтыфікацыі тавараў пры іх мытным дэклараванні.
19. Небяспечныя грузы класа 7 (радыеактыўныя матэрыялы і рэчывы) пры ўмове іх суправаджэння ўпаўнаважанымі арганізацыямі дзяржаў-членаў.
 
Заўвага:
Гэты пералік, за выключэннем тавараў, якія перамяшчаюцца паміж часткамі мытнай тэрыторыі Саюза праз тэрыторыі дзяржаў, якія не з'яўляюцца членамі Саюза, не распаўсюджваецца на:
тавары, у дачыненні да якіх адным або некалькімі дзяржавамі-членамі прымяняюцца спецыяльныя эканамічныя меры;
тавары, перавозка якіх ажыццяўляецца сумесна з таварамі, якія падлягаюць адсочванню;
алкагольную прадукцыю, якая класіфікуецца ў таварных пазіцыях 2203 00, 2204, 2205, 2206 00, 2207 і 2208 адзінай Таварнай наменклатуры знешнеэканамічнай дзейнасці Еўразійскага эканамічнага саюза (далей – ТН ЗЭД ЕАЭС), тытунь, тытунёвыя вырабы, якія класіфікуюцца ў таварных пазіцыях 2401, 2402 і 2403 ТН ЗЭД ЕАЭС;
тавары, якія класіфікуюцца ў таварных пазіцыях 4303, 6101–6106, 6110, 6401–6405, 8517, 8519, 8521, 8525–8528 ТН ЗЭД ЕАЭС;
грузы павышанай небяспекі, указаныя ў пункце 1.10.3.1.2 і пункце 1.10.3.1.3 пераліку грузаў павышанай небяспекі (дадатак А да Еўрапейскага пагаднення аб міжнароднай дарожнай перавозцы небяспечных грузаў (ДАПНГ) ад 30 верасня 1957 года) і ў пераліку грузаў павышанай рызыкі, указаным у пункце 1.10.3 Правіл перавозак небяспечных грузаў (Дадатак 2 да Пагаднення аб міжнародных чыгуначных грузавых зносінах (ПМГЗ) ад 1 лістапада 1951 года), за выключэннем тавараў, указаных у пункце 19 гэтага пераліку.

